KARAMAZOV-II-WEB	Qu'auie en bèth lòc un èsser o un objècte que sautaue ara vista, coma quan auem quauquarren ath ras deth nas, quauquarren qu'ei evident, e pendent ua bona estona, per èster caladi e encaborniadi en ua convèrsa acalorada, non mo n'encuedam en aguesta causa, e totun, qu'ei clar que mos irrite, lèu mos torture, enquia qu'ara fin mo n'encuedam e hèm enlà er objècte que mos shòrde era nòsta vista; fòrça viatges ei quauquarren insignificant e ridicul, bèra causa qu'auem deishat a on non li correspon, un mocador queigut en solèr, un libre que non a estat entornat ena sua estatgèra, eca, eca.